Patri Pawlu Cremona O.P. twieled il-Belt Valletta nhar il-25 ta' Jannar 1946 minn Joseph u Josephine nċe Cauchi. Hu għandu żewġ ħutu oħrajn: ħuħ ikbar minnu u oħtu iżgħar. Ħa l-edukazzjoni primarja tiegħu fl-iskola tal-Montessori fil-belt Valletta stess, imbagħad l-Edukazzjoni Sekondarja fil-Liceo, il-Ħamrun. Daħal fl-Ordni Dumnikan f'Settembru ta' l-1962 u għamel l-professjoni fl-istess Ordni nhar id-29 ta' Settembru 1963. Studja l-Filosofija u t-Teoloġija fil-Kulleġġ ta' San Tumas ta' Akkwinu fil-Kunvent tad- Dumnikani tar-Rabat u ġie ordnat saċerdot nhar it-22 ta' Marzu 1969. Wara l-Ordinazzjoni Saċerdotali ntbagħat jistudja t-Teoloġija Morali fl- Università Pontifiċja ta' San Tumas ta' Akkwinu f'Ruma (Angelicum) minn fejn kiseb id-Dottorat fl-1973 bit-teżi The Concept of Peace in Pope John XXII. Bejn l-1974 u l-1980 kien pirjol fil-Kunvent ta' Sidtna Marija ta' l-Għar fir-Rabat. Reġa' kien pirjol fl-istess kunvent bejn l-1997 u l-2003. Fl-1981 intgħażel bħala Provinċjal tal-Provinċja Dumnikana Maltija. Serva f'dan l-uffiċju għalżewġ perjodi ta' erba' snin. Mat-tmiem il-ħidma tiegħu bħala Provinċjal intbagħat bħala Kappillan tal-Parroċċa ta' Sidtna Marija tar-Rużarju ta' Fatima, Gwardamanġa. Bejn l-1993 u l-1997 kien responsabbli mill-Formazzjoni tan-Novizzi u l-Istudenti Dumnikani fir-Rabat - uffiċju li reġa' kellu għal żmien ieħor qasir bejn l-2004 u 12005. Fl-2005, Patri Pawl Cremona ġie maħtur bħala Kappillan tal-Parroċċa ta' Ġesti Nazzarenu, Tas-Sliema. Matul il-ħajja saċerdotali tiegħu, Patri Cremona qeda f'diversi uffiċji oħrajn ta' l-Arċidjoċesi, fosthom Delegat tal-Arċisqof għall-Ħajja Kkonsagrata, Assistent Direttur Spiritwali fis-Seminarju tal-Virtài Rabat, membru fil-Kunsill tas-Superjuri Maġġuri tar-Reliġjużi Maltin (KSMR) Patri Cremona, ta' kull sena kien ikun mistieden biex jippriedka l- Eżerċizzi tar-Randan f'diversi parroċċi u knejjes. Kien imfittex ukoll għall-qrar u d-direzzjoni spiritwali minn ħafna reliġjużi kif ukoll lajċi, partikolarment mill-koppji miżżewġin. Nhar is-Sibt it-2 ta' Diċembru 2006, Patri Pawl ġie nnominat bħala Arċisqof ta' Malta mill-Papa Benedittu XVI. Il- k- Konsagrazzjoni u l-Pussess Kanoniku ta' Mons. Cremona f O.P. saru fil-Kon-katidral ta' San Ġwann, il-Ġimgħa, is-26 ta' Jannar 2007. Mons. Pawl Cremona ġie kkonsagrat isqof mill- E.T. Mons. Ġużeppi Mercieca, assistiet mill-E.T. Mons. Felix del Blanco Prieto, in-Nunzju Appostoliku ta' Malta, u mill- E.T. Mons. Ġorġ Frendo O.P., Isqof titulari ta' Buthrotum u Awżiljarju ta' Tirane - Durres l-Albanija. Referenzi: Ordinazzjoni Episkopali ta' l-Eċċellenza Tiegħu Monsinjur Pawl Cremona O.P. u l-bidu tal-ministeru tiegħu bħala Arċisqof ta' Malta, is-26 ta' Jannar 2007 in Paul's Footsteps, Allied Publications 2007